google/wiki40b huggingface dataset:
Coprimorphus

Utseende

En middelsstor, blank gjødselbille, svart med rødbrune dekkvinger. Kroppsformen er forholdsvis kort og bred.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Arten er utbredt i Sør- og Mellom-Europa og i Midtøsten.
Haugsbygd

Områdebeskrivelse

Bygda er kjent for sitt bølgende landskap og den ligger relativt høyt i landskapet. I utstrekning kan den sies å strekke seg fra grensen mot Norderhov i sør og nordover mot Knestang og Bølgentoppen på grensen mot Åsbygda i nord. I sørvest fra Vesterntoppen og i nordvest fra Viul mot foten av Ringkollen i øst. Administrativt lå området i tidligere Norderhov kommune før den store kommunesammenslutningen i 1963/1964, men det hører nå hjemme i storkommunen Ringerike.
Haugsbygd i dag består for det meste av landbrukseiendommer og moderne eneboligbebyggelse. Området har i de senere årene vært et av de mest attraktive byggeområdene i Ringerike kommune, som gjentatte ganger har åpnet for nye byggefelt i Haugsbygd. I tidligere tider må også bygda ha vært betydningsfull. Det vitner både Sætrangfunnet og Gjermundbufunnene om.

Vang i Haugsbygd

Sentrumet i bygda heter Vang, men det omtales av stadig flere som Haug. Der ligger blant annet Haug kirke, som er hovedkirke i Haug prestegjeld, Vang skole, Haugsbygd ungdomsskole, grendehuset Haugvang og Haug senter. Senteret inkluderer blant annet en dagligvarebutikk, et legesenter og en frisør der. Tidligere var det også både bank og postkontor der, men siden bank- og postvesen startet med rasjonalisering har disse inngått.
Det er tilkomstveier til bygdesentrumet via fylkesvei 163 fra Hønefoss til Klekken, enten via Fløytingen nord for Sætrang eller Øvre Klekkenvei sør for Klekken Hotell. Man kan også nå Haug via riksvei 35 mot Jevnaker, via Viulveien fra Hvalsmoen og Hvalsveien. Fra Jevnaker eller Norderhov kan man også komme dit via riksvei 241 over Åsbygda og Klekken, via Harehaugveien fra Smeden sør for Bølgen.

Historie

Under den tyske invasjonen av Norge i 1940 fikk Haugsbygd hard medfart. Det kom her den 15. april til harde kamper mellom tyskerne og avdelinger fra Vestoppland Infanteriregiment nr. 6. De norske styrkene lyktes i å stanse den tyske frammarsjen inntil tyskerne neste dag satte inn panservogner. De benyttet også sivile som skjold. Da var bygda nedbrent, med 133 totalskadde og omtrent like mange skadde bygninger. Begge sider hadde betydelige tap. Etter at den norske motstanden var brutt, henrettet tyskerne også sivile som rene hevnaksjoner.
Kumlinge

Kumlingeslaget

Kumlingeslaget er navnet på en strid i finskekrigen, da en gruppe soldater bestående av noen hundre ålandske bønder seiret over en russisk styrke som hadde kommet til Åland. Den ålandske motstanden kalles også for opprøret på Åland. Slaget skjedde 9. mai 1808 og stod ved Kumlinge prestegård. Tre ålendinger døde som en følge av slaget. En minnestein er reist på Fälberget ved apoteket på Kumlinge.
Sam Morsy

Landslaget

30. august 2016 fikk han sin første landskamp for Egypt mot Guinea.
Han ble tatt ut i Egypts tropp til VM i fotball 2018 i Russland.
Wallander – Tyven

Handling

En bølge av villainnbrudd herjer i Ystad. En gruppe naboer i det berørte området bestemmer seg for å ta saken i egne hender og starter en medborgarkomité som skal vokte gatene om nettene. Under en nattevandring får de øye på en mistenkelig person og mishandlar han grovt. Dagen etter er mannen og bilen hans borte. Politiet får inn en anmeldelse fra en fortvilet polsk kvinne som forteller at hennes mann er forsvunnet. Saken prioriteres lavt, men Wallander bestemmer seg for at grave dypere, og ser snart en mulig løsning da sporene leder til en sammansveiset gruppe av villanaboer. Den forsvundne mannens kropp er ennå sporløst forsvunnet, men i telefonen hans finner Wallander grufulle bilder av en død kvinne…
Lars Andreas Larssen

Virke

Larssen debuterte i 1958 på Folketeatret i stykket Cherrys have. Han var deretter ansatt ved Rogaland Teater i perioden 1959–62, og siden 1968 ved Nationaltheatret. Larssen var også en av de sentrale kreftene som var med på å etablere Teatret på Torshov hvor han særlig gjorde furore som komiker i Dario Fos Vi betaler ikke. Han spilte ellers i flere Ibsen-stykker.
Hans første filmrolle var i filmen Ni liv fra 1957 hvor han hadde en liten rolle. Han hadde en mer sentral rolle som «biskopens sønn» i filmen Herren og hans tjenere fra 1959 og som ordfører i filmen Piratene fra 1983. Larssen medvirket for det meste i biroller på film.
På TV var han mest kjent i rollen som rektor i familieserien Borgen skole som gikk på NRK i perioden 1988–91, og som «vis gammel mann i tårnet» i konkurranseserien Fangene på fortet som gikk på TV3 midt på 1990-tallet. Han spilte prest og eidvollsmann Jonas Rein i TV-serien 1814 (1989).
Sammen med kona Sonja Lid startet han i 1962 Fredskontoret i Stavanger. Etter hvert vokste det fram fredskontor i en rekke byer.
Lars Andreas Larssen var far til forfatteren Vetle Lid Larssen og filmskaperen Gaute Lid Larssen som han hadde fra sitt første ekteskap med forfatteren og skuespilleren Sonja Lid. Siden ble han gift med Thrine Naumann og de fikk sammen sønnen Lars Larssen Naumann som er rapper og er med i duoen Multicyde. Han var deretter samboer med skuespilleren Monna Tandberg. Han var bror til Høyre-politiker og tidligere ordfører i Bergen, Trude Drevland.

Annet

Det vakte en viss oppsikt da Larssen gikk til verbalt angrep på de ansvarlige for humorprogrammet Team Antonsen i 2004. Årsaken var en del innslag som omhandlet nordlendinger, blant annet Joker nord og Kari Bremnes, som Larssen oppfattet som harselas, både av Nord-Norge og nordlendinger. Larssen møtte Kristopher Schau til debatt på Redaksjon EN i NRK1 i den forbindelse. Avisen Nordlys, bl.a., stilte seg negativ til Larssens reaksjoner, og på lederplass ble det skrevet at «Larssen ble truffet av det moderne Nord-Norge». Larssen ba deretter om unnskyldning for sin reaksjon og opptreden, og deltok senere i selvironiske gjesteinnslag i det samme TV-program, altså Team Antonsen. Det var flere som etter disse hendelser stilte spørsmålstegn ved hans dømmekraft, som altså fant sted før diagnosen omtalt i det etterfølgende avsnitt ble offentliggjort.
I august 2007 gikk hans tidligere samboer, Monna Tandberg, ut med opplysningen om at Larssen led av Alzheimers sykdom, og at sykdommen hadde blitt merkbar allerede i 2003. Dette året fikk Larssen så store problemer med å huske teksten til en forestilling han hadde spilt i mange ganger før, nærmere bestemt Peer Gynt-spelet på Gålå, at han måtte be om avløsning. Etter dette gav han opp scenelivet. Tandberg gikk ut til mediene med dette fordi hun ønsket større åpenhet rundt sykdommen for å hjelpe de som er rammet og deres pårørende.
Kaiga kjernekraftverk

Kaiga kjernekraftverk er et kjernekraftverk som produserer elektrisk kraft i India. Det ligger ved Kaiga i Uttara Kannada i den indiske delstaten Karnataka. Kjernekraftverket har vært i drift siden mars 2000, men utbygging startet allerede i 1989. Det har tre aktive reaktorer. I tillegg er en fjerde reaktor under utbygging. Hver reaktor har en effekt på om lag 220 MW, og det betyr at den maksimale effekten vil være på rundt 880 MW når den fjerde reaktoren står ferdig og er operativ.
Korporal 1. klasse

Korporal 1. klasse er en grad i det norske Forsvaret.
 
Korporal 1. klasse ble innført i Norge på OR-4 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarer konstabel 1. klasse i Sjøforsvaret.
Østre Fredrikstad kirke

Interiør

Bildene er fra Nasjonalbibliotekets bildesamling.
Paustians hus

Paustians hus er et stort møbelshowroom i Kalkbrænderiløbskaj 2, Nordhavnen i København. Det ble reist i 1987 og er tegnet av arkitekt Jørn Utzon. Sønnen Jan deltok i oppføringen og hans bror 
Kim tegnet to tilhørende bygninger i 2010.
Inspirasjonen til husets søyler er hentet fra de høye, slanke stammene i en bøkeskog. Oppe under loftet deler søylene seg som grener og blader i en trekrone. 
Kim, Jan og Jørn Utzon mottok Betonelement-Prisen for Paustians Hus i 1987.

Fredning

Paustians Hus ble fredet i 2012. Fredningen omfatter møbelhuset med tilbygget, restaurantbygninger samt arealene rundt.
Ben Nevis

Navnet Ben Nevis

Opprinnelsen til navnet Ben Nevis er usikker, men er sannsynligvis en anglifisering av det gæliske Beinn Nibheis. Ordet ben stammer etter all sannsynlighet fra beinn som er et vanlig gælisk ord for fjell. Nibheis er gitt flere betydninger, men blir vanligvis oversatt til truende (venomous) En alternativ fortolkning er at Beinn Nibheis er avledet fra beinn-neamh-bhathais hvor Neamh «himmel, skyer» og bathais «toppen av et mannshode». En litterær fortolkning blir derfor «fjellet med hodet i skyene», eller «Himmelfjellet».
Den første kjente bestigningen av Ben Nevis ble gjort den 17. august 1771 av James Robertson, en botaniker fra Edinburgh, som var i området for å samle botaniske prøver. En annen tidlig bestigning var i 1774 ved John Williams som ga den første opptegnelsen av fjellets geologiske struktur. John Keats klatret fjellet i 1818 og sammenlignet det som å klatre ti St. Pauls katedraler, men uten tilgjengeligheten av trapper. Det var ikke før i 1847 at Ben Nevis ble bekreftet av myndighetene som det høyeste fjellet i Storbritannia og dermed høyere enn det rivaliserende Ben Macdui (1309 moh.).
Ben Nevis et av de tre britiske fjellene som er blitt besteget i forbindelse med den nasjonale konkurransen «The Three Peaks Challenge» (Utfordringen De tre topper). Nordsiden av fjellet med en maksimumshøyde på 600 meter og en strekning på 3 km har mange berømte fjellklatreruter av kategori II og VIII.8. Denne siden av fjellet er dekket av snø til langt på året og hvis man er heldig også hele året. Det blir hvert år holdt en konkurranse i å tilbakelegge strekningen fra Fort William til toppen og tilbake igjen. Rekorden er på 1 time og 25 minutter for menn og 1 time og 43 minutter for kvinner.
Robert Lewandowski

Klubbkarriere

Lewandowski begynte karrieren i Partyzant Leszno. Som tenåring fikk han prøve seg på forskjellige lag uten at det ble vellykket. I 2005 kom han inn på andrelaget til Legia Warszawa som 17-åring. I 2006/07 sesongen ble han solgt til 3.-divisjonsklubben Znicz Pruszków, der han ble toppscorer i ligaen med 15 mål og var hovedpersonen som førte til at laget rykket opp til 2. divisjon, neste sesong var han toppscorer i 2. divisjon med 21 mål.
Han fikk sin debut hos Lech Poznań i en kvalifikasjonskamp til UEFA-cupen mot FK Khazar Lenkoran fra Aserbajdsjan, han scoret faktisk sitt første mål under debutkampen og ble det eneste målet i kampen (Khazar 0:1 Lech). Hans debut i Orange Ekstraklasa kom 8. august 2008.
I november 2013 bekreftet han at han ville signere en kontrakt med Bayern München i januar 2014, slik at han kunne gå vederlagsfritt til Bayern i sommervinduet. 1. juli gjennomførte han overgangen og ble Bayerns nye superspiss. Samtidig brant han mange broer i Dortmund da han valgte å gå til erkerivalen og tittelutfordreren Bayern.
Den 22. september scoret Lewandowski 5 mål på 9 minutter mot VfL Wolfsburg, hvor Bayern München vant 5-1. Han ble toppscorer i Bundesliga i 2015/16-sesongen.
13. desember 2016 skrev han under en ny kontrakt med Bayern München til 30. juni 2021.
29. august 2019 skrev han under en ny kontrakt med Bayern München til 30. juni 2023.

Landslaget

Han debuterte på det polske landslaget 10. september 2008 mot San Marino. Lewandowski hadde tidligere 3 kamper på U21-landslaget til Polen
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Together Again

Together Again er et musikkalbum med Karin Krog og Steve Kuhn, utgitt i 2006.
Edu Manga

Landslaget

Edu Manga spilte 10 landskamper for Brasils herrelandslag. Han ble tatt ut i Brasils tropp til Copa América 1987.
Coelocorynus wallacei

Utseende

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten lever i Sentral-Afrika.
European Liberal Youth

Politikk

Organisasjonens politiske visjon er et liberalt, demokratisk og føderalt EU som omfatter alle Europas stater. Innenfor EU jobber LYMEC særlig med å fremme fjerning av alle hindre for den frie bevegelsen av mennesker, varer, tjenester og kapital, og for at EU skal utvikle en felles europeisk utenriks-og sikkerhetspolitikk som setter EU i stand til å bruke sine massive økonomiske, teknologiske og politiske ressurser til å fremme demokrati, frihet, stabilitet og utvikling globalt.
Marcilie Holmboe

Familie

Marcilie Holmboe var datter av konsul Rasmus Holmboe og Rise Grønvold.

Utdannelse

Holmboe ble utdannet hos professorene Gade og Orths ledelse i København, før hun i en femårsperioden studerte i Berlin under Kullak, Heinrich Urban, Xaver Schwarenka, Barth og Hans Erlich. I 1897-1898 studerte hun musikkhistorie ved British Museum i London.

Karriere

Marcilie Holmboe ga flere konserter i Vardø i 1880-årene. Hun var i perioden 1890-1899 lærer i øverste klaveravdeling ved Lindemans konservatorium i Kristiania, en skole som konsentrerte seg om utdannelse av pianister og organister. I 1899 etablerte hun sin egen utdannelsesinstitusjon, M. Holmboes Musikinstitut. 
Her underviste hun i pianospill, samspill og harmonilære, i tillegg til å gi musikkhistoriske foredrag. Flere ganger arrangerte hun offentlige elevkonserter, der elevene fikk muligeten til å opptre for fullsatte hus. 
Ved siden av å utdanne musikere og musikkpedagoger, ga Holmboe en rekke konserter i Nordens byer.
Mount Moffat

Mount Moffat er et fjell, 1 250 moh, som ender 7 km nordøst for Mount Ege i Neptune Range i Pensacolafjellene. Fjellet ble kartlagt av U.S. Geological Survey (USGS) fra landmålinger og flyfoto tatt av U.S. Navy fra 1956-66. Det ble navnsatt av Advisory Committee on Antarctic Names (US-ACAN) etter Robert J. Moffat, en elektriker ved Ellsworth-basen vinteren 1958.
Arendal Handelsstands Forening

Arendal Handelsstands Forening ble stiftet 16. juni 1868. Foreningens formål er å ivareta næringslivets interesser i Arendal sentrum, samt å fremme forståelsen for næringslivets funksjoner i samfunnet. Foreningens første formann var Joseph Hammer.
I forenings første periode var det særlig tre saker som skapte engasjement. Dette var Bankvesenet, Tollbodens plassering, samt Arendals tilknytning til jernbanen og jernbanestasjonens plassering. 
Foreningen fikk sitt eget hus i Peder Thomassonsgate 10 i 1930. I 1936 arrangerte foreningen Arendals aller første varemesse.

Arkivet

Arkivet etter Arendal Handelsstands Forening befinner seg på KUBEN. Arkivet etter foreningen spenner seg fra 1868 og frem til 1948. Arkivet utgjør  omfatter bl.a. medlemsregister, bygningstegninger av Handelsstandens hus, fotografier fra utflukter, samt en utklippsbok varemessen i 1936.
VIVA World Cup

Viva World Cup var en internasjonal fotballturnering  for nasjoner og etniske minoriteter som ikke er medlemmer av FIFA. Turneringen arrangeres av New Football Federations-Board. N.F.-Board er et fotballforbund etablert i 2003 for nasjonale lag som ikke er – og normalt ikke blir – medlemmer av FIFA, for eksempel samelandslaget.
Den første Viva World Cup ble spilt i 2006 i Oksitania og samelandslaget, med blant annet Tom Høgli som topscorer, vant finalen 21-1 mot Monaco. I 2008 var Sameland vertsnasjon, mesterskapet ble avhold i Gällivare og Malmberget i Sverige.
Østre Trysil Fotballklubb

Rivalisering

Klubben i dens nåværende form har aldri hatt store rivaliserende oppgjør. Den lokale klubben som var lokalisert i Ljørdalen før i tiden ble kalt for Østby/Ljørdalen (Ø/L). Da var Grensekameratene fra området rundt svenskegrensen med Støa på norsk side et sterkt rivaliserende nabooppjør. Klubben Grensekameratene eksisterer ikke i dag, og området i dag inngår i klubben Østre Trysil FK.

Klubbfarger

Klubbens offisielle hjemmedrakt er grønne drakter med svart shorts og grønne strømper.
Liujiang

Liujiang (kinesisk: 柳江县; pinyin: Liǔjiāng Xiàn) er et fylke i den autonome region Guangxi i Folkerepublikken Kina. Den er understilt byprefekturet Liuzhou.
I 1999 var befolkningen på 506 561 innbyggere.

Samferdsel

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Susanna Fontanarossa

Susanna Fontanarossa (født rundt 1435 i landsbyen Monticellu på Korsika, død ca. 1489). Hun var moren til Christoffer Columbus og småsøsknene Bartolomeo, Giovanni Pellegrino, Giacomo og datteren Bianchinetta Columbus. Hun var gift med Domenico Colombo, en ullhandler, og hun var også datter av en ullhandler, Giacomo. De giftet seg ca. 1445, da hun var bare 10 år. Hun døde før Domenico. I Fontanarossa, Goretto, Genova, Liguria, Val Trebbia, er en stein hvor det står, «In questo borgo nacque Susanna Fontanarossa, madre di Cristoforo Colombo.» som oversatt er «Suzanna Fontanarossa, moren til Christopher Columbus, er oppvokst her.»
Den internasjonale dagen for FNs fredsbevarende styrker

Den internasjonale dagen for FNs fredsbevarende styrker er en FN-dag som markeres 29. mai hvert år. Dagen ble innstiftet i 2004 som en honnør til alt fredsbevarende FN-personell. FNs fredsbevarende styrker har gjort en omfattende tjeneste for fred i mange land i alle verdensdeler og ble tildelt Nobels fredspris i 1988.
FNs første fredsbevarende operasjon, UNTSO, ble til 29. mai 1948 og dette er grunnen til at denne dagen er valgt for å hedre dem som har tjenestegjort for FN i fredsbevarende styrker.
Svenska idrottsgalan 2007

Svenska idrottsgalan 2007 ble avholdt i Globen den 17. januar 2007. Dette var svensk idretts hedring av de beste idrettsutøverne i 200 .
Oslo Damekor

Oslo Damekor er et norsk kor for kvinner, opprettet i 1870. Siden 1936 har koret hatt sine øvelser til samme tid og sted, i Oslo Maskinistforenings lokaler over Ibsen-museet i Arbins gate 1 - kun avbrutt av noen bombetokt i lokalområdet våren 1945. Koret består per 2014 av rundt 25 sangere, med et repertoar som strekker seg fra folketoner via viser til gamle og nye klassiske verk. Korets dirigent er Marianne Husby Berg.

Historie

Oslo Damekor ble startet 3. desember 1870 på initiativ av fattigforstander Johnsson, og het først Christiania Arbeidersamfunds Kvinnesangforening. Formålet var «at samle damer med interesse for sang, for saa at vække trang til god underholdning, bistaa ved fester for syke og gamle saalangt foreningen formaar, samt gjensidig forstaaelse og hygge blant damerne.»
For å starte virksomheten mottok foreningen et lån på 12 spesiedaler. Ved oppstart var medlemstallet over 100. Kontingenten var på 13 øre i måneden, og ble bare betalt av de som hadde mulighet. Hundre år senere hadde koret 65 medlemmer, og kontingenten lå på 20 kroner i måneden.
Da hovedstaden skiftet navn i 1925 endret også koret navn, til Oslo Damekor.
Oslo Damekor var blant de 8 000 sangerne som ønsket kongefamilien hjem etter andre verdenskrig. Daværende kronprins Olav var tilstede på korets 75-årsjubileum samme år. Ved 100-årsjubileet i 1970 var både kong Olav og kronprinsparet blant publikum.
En rekke verk er tilegnet koret i årenes løp, deriblant Stille av Johan Kvandal med tekst av Einar Skjæraasen, og tolvtoneverket Suoni for fløyte, marimba og damekor av Knut Nystedt.
Angst (film)

Handling

Barnevakten Tove får en rekke truende telefonoppringninger fra en ukjent mann.
Tungland

Tungland er en bydel av Jørpeland i Strand kommune. Tungland består i hovedsak av boligbebyggelse med noe innslag av industri og jordbruk. Bydelen grenser til Jørpeland, delt av Tunglandsånå i nord, og til Jøssang i sør. På østsida strekker Tunglandsfjellet seg bratt opp i høyden, mens vestsiden grenser til Idsefjorden.

Gårdsnavn og forhistorie

Gårdsnavnet har blitt skrevet på flere måter opp gjennom tidene. Togeland, Twngland, Tvngeland, i 1519 og 1521; Thingelandt og Thungelandt i 1563, Tunngland i 1567, Thungeland i 1602,Tungland i 1610, Tungland i 1661, og Tungland i 1723 og senere. Den lokale uttalen har vært Tonglann.
Navnet er sammensatt med -land, derfor kan det være grunn til å tro at navnet er fra folkevandringstida, 400-800 e.kr. Første stavelse kommer trolig av «tunge» i betydningen landtunge.
Flere fornminner er registrert på Tungland. I Tadreskaret lå det en nedfalt bautastein; 1,65m høy. 0,6m på det breieste, 0,35m på det smaleste og 0,25 tykk. Denne ble trolig fjernet ved en utvideles av veien (ikke gjenfunnet). På Storevikhammaren er det funnet en vakker dolk av grå flint. På et annet bruk står det ein bautastein. Den blir kalt Piggsteinen og er 3,3m høy. Største bredde 0,35m og 0,25m tykk. På begge sider av denne bautasteinen skal det ha vært gravrøyser, men disse er nå fjernet. Ei gravrøys på et annet bruk er også fjernet. Det var sagbruk her fra 1600-tallet. På 1800-tallet var det trevarefabrikk.
Distrikt (New Zealand)

Et distrikt på New Zealand er en administrativ geografisk enhet i regionene. Distriktene ble etablert etter lokalmyndighetsreformen i 1989. Tasman, Marlborough og Gisborne distriktene er enhetlig myndigheter.
Simone Collio

Karriere

Collio deltok i sitt første VM i 2003, da han deltok i VM i friidrett innendørs 2003 i Birmingham. Her endte han på syvendeplass på 60 meter, med tiden 6,71. I de neste innendørs-VM han deltok i, som var 2004 og 2008, ble det hhv. syvende- og sjetteplass. 
Hans første internasjonale medalje kom i European Indoor Cup 2004, da han fikk sølv på 60 meter. Året etter fikk han bronse i SPAR European Cup 2005, med tiden 10,15 på 100 meter.
I 2010 var han med på det italienske laget som fikk sølv på 4 x 100 meter stafett under EM i friidrett 2010 i Barcelona. De andre deltakerne på laget var Roberto Donati, Emanuele di Gregorio og Maurizio Checcucci.
Sørvikmark Idrettslag

Anlegg

Klubben har egen grusbane for fotball på Sørvikmark og holder åpne lysløper for langrenn i Sørvik. Klubbhuset ligger også i Sørvik.

Arrangement

Klubben har siden 1967 arrangert det etter hvert tradisjonelle løper Hinnøyløpet, fra folkeparken til Sørvik.
Crudosilis

Utbredelse

Crudosilis finnes i Europa og østover i Asia. En art er registrert fra Sverige og Finland.

Utseende

Crudosilis er vanligvis under 10 mm lange.

Levevis

Crudosilis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Altevågen

Altevågen er et naturområde som ligger på Trondenes utenfor Harstad.
Navnet Altevågen er trolig etter gammelnorsk alptr som betyr svane. Altevågen er altså "svanevågen", eller "vågen der svanene holder til".
Det beste utsynet over området får man fra Prekestolen. Denne fremskytende berghyllen gir et flott overblikk over vågen og Toppsundet. En informativ tavle gir forklaringer til landskapet og navn på de områder og fjelltopper en se fra dette utkikkspunktet. Nede på strandflaten ligger fornminnene som knytter Altevågen til Snorres saga om Olav den hellige, samt nyere tids kulturminner som tufter etter kirkestue og naust.